b"\n_START_ARTICLE_\nSardigna Natzione Indipendentzia\n_START_SECTION_\nProgramari\n_START_PARAGRAPH_\nEl partit fou fundat el 1994 per Caria i Gavino Sale. Despr\xc3\xa9s de la sobtada mort de Caria el 1994 fou escollit cap del partit Bustianu Cumpostu, qui derrot\xc3\xa0 Gavino Sale. Es caracteritza per usar exclusivament el sard en tots els seus actes i comunicacions oficials internes, deixant l'itali\xc3\xa0 \xc3\xbanicament per a les comunicacions amb l'exterior i en alguns debats pol\xc3\xadtics. Tamb\xc3\xa9 promou l'extensi\xc3\xb3 en l'\xc3\xbas de la limba sarda comuna, variant institucional del sard. Tamb\xc3\xa9 exigeix un refer\xc3\xa8ndum per a eliminar del territori sard l'energia nuclear, i ideol\xc3\xb2gicament es mostra proper a l'ecosocialisme i a l'internacionalisme.\n_START_SECTION_\nHist\xc3\xb2ria\n_START_PARAGRAPH_\nA les eleccions legislatives italianes de 1996 es va presentar nom\xc3\xa9s a 10 constitu\xc3\xa8ncies de les 14, i va obtenir un global del 4,3% dels vots (11,6% a Tortol\xc3\xac i 9,6% a Iglesias), el 2,3% per representaci\xc3\xb3 constitucional, mentre que el seu competidor Partit Sard d'Acci\xc3\xb3 nom\xc3\xa9s va obtenir el 3,8%._NEWLINE_Va obtenir el seu millor resultat a les eleccions regionals de Sardenya de 1999, on Bustiano Cumpostu reb\xc3\xa9 el 5,8% dels vots per a president regional, mentre que el candidat del Partit Sard d'Acci\xc3\xb3 Franco Meloni va obtenir el 8,3%. Tanmateix, com que Cumpostu no arrib\xc3\xa0 al 6% i la llista no va obtenir m\xc3\xa9s de l'1,8%, es qued\xc3\xa0 sense representaci\xc3\xb3 al Consell Regional._NEWLINE_A les eleccions legislatives italianes de 2001 i a les eleccions regionals de Sardenya de 2004 form\xc3\xa0 una alian\xc3\xa7a amb el Partit Sard d'Acci\xc3\xb3. Per aquest motiu Gavino Sale, qui refusava qualsevol col\xc2\xb7laboraci\xc3\xb3 amb partits no independentistes, i la seva facci\xc3\xb3 abandonaren el partit el 2001 i crearen el nou partit independentista radical Indipend\xc3\xa8ntzia Rep\xc3\xb9brica de Sardigna. A les eleccions regionals sardes l'electorat es present\xc3\xa0 molt fragmentat (a causa de la pres\xc3\xa8ncia de la Uni\xc3\xb3 Democr\xc3\xa0tica Sarda, UDS, que concorria amb una plataforma nacionalista) i molts militants de SNI votaren com a president Gavino Sale (1,9%) i la llista IRS (0,7%), mentre que nom\xc3\xa9s una minoria votaren per SNI (0,4%)._NEWLINE_SN va obtenir l'1,1% dels vots a les eleccions legislatives italianes de 2006 i el 0,7% a les de 2008. Per a les eleccions regionals de Sardenya de 2009 va formar una alian\xc3\xa7a de nacionalistes d'esquerres amb els comunistes A Manca pro s'Indipend\xc3\xa8ntzia i altres grups minoritaris, per\xc3\xb2 nom\xc3\xa9s va obtenir el 0,5%, mentre Gavino Sale (IRS) va obtenir el 3,1% dels vots."